وطبعاا خالينا متفقين على طول الخط ان فكرة انك مبتخفش دى كذب وخداع وتضليل من هنا لبكره..لان الخوف نزعة انسانية خالصة واختفائها يعنى اختفاء حاجات كتير بالتبعية..زى الشجاعة مثلا..والشجاعة مش عكس الخوف..هتوقلى ازاى..هقولك اهو كده..الشجاعة مجرد رد فعل من ردود افعال كتيير بنعملها لما بنخاف..لانك متقدرش تقول ان الشجاع مبيخفش..لا بيخاف..بس هو عنده اللى مخليه واثق من نفسه كفاية قدام خوفه..زى ايمانه بالله مثلا..او ايمانه بذاته وبقدراته..وتخطيطه فى اوقات كتير خصوصا لو شخصية عقلانية بزيادة. والشجاعة فى مواجهة الخوف رد فعل ايجابى طبعاا.. وده على عكس السلبى من ردود الافعال اللى بخش فى نطاقها التجابن..الاستسلام..الضعف..والعمل بالمثل الشعبى القائل: الباب اللى يجيلك منه الريح سده واستريح..يعنى نفضت واستسلمت وانتهينا..